ผมมีอะไรกับแฟนเมื่อวันที่ 21/05/65 แล้วถุงยางผมเกือบหลุดมันไปติดอยู่บริเวณหัวอวัยวะเพศของผม ละทีนี้ผมกลัวว่า มันจะมีอสุจิติดอยู่ที่ลำอวัยวะเพศ แฟนผมเลยไปซื้อยาคุมกำเนิดฉุกเฉินมากิน ประจำเดือนแฟนผมมาไปเมื่อ1/05/65 ผมหลั่งข้างนอกนะครับ ปล.เป็นครั้งแรกของผมด้วยผมตื่นเต้น อวัยวะเพศของผมเลยไม่ค่อยแข็งถุงยางเลยเกือบหลุดน่ะครับ อยากทราบว่ามีโอกาสท้องมั้ยครับ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิดดังนั้นจากที่กล่าวมา ก็มีข้อบ่งชี้การใช้ยาคุมฉุกเฉินร่วมไปด้วย โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้หลังจากนี้จึงต้องสังเกตรอบเดือน และอาจยืนยันการตั้งครรภ์ให้แน่ชัดได้อีกครั้ง สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป